रहमान को नहीं मिला गोल्डन ग्लोब  
ऑस्कर विजेता रहमान को पछाड़कर द सोशल नेटवर्क के लिए यह पुरस्कार रेलनोर और एट्रीकस रॉस ने जीता है।
भारत के ऑस्कर पुरस्कार विजेता संगीतकार एआर रहमान गोल्डन ग्लोब का खिताब अपने नाम करने में असफल रहे हैं। द सोशल नेटवर्क के लिए यह पुरस्कार ट्रेंट रेलनोर और एट्रीकस रॉस को मिला है।  डेनियल बॉयल की फिल्म 127 आवर्स के लिए संगीत देने वाले 45 वर्षीय रहमान का नाम दूसरी बार गोल्डन ग्लोब के लिए नामित किया गया था। हालांकि एक दिन पहले ही रहमान की इस फिल्म के एक गीत इफ आइ राइज को 16 क्रिटिक में च्वाइस अवार्ड से नवाजा गया है।  2009 में ब्रिटिश निर्देशक डेनियल बॉयल की फिल्म स्लमडॉग मिलेनियर के लिए संगीतकार रहमान को गोल्डन ग्लोब खिताब से नवाजा गया था। रहमान दूसरी बार भी ब्रिटिश पॉप स्टार डिडो के साथ संयुक्त रूप से अपने एक गीत को लेकर पुरस्कार की दौड़ में थे।